PlayStation 5

Το **PlayStation 5** (επίσημη συντομογραφία: **PS5**) είναι κονσόλα βιντεοπαιχνιδιών που αναπτύχθηκε και κυκλοφόρησε από την Sony Interactive Entertainment στις 12 Νοεμβρίου του 2020 στη Βόρεια και Νότια Αμερική, την Αυστραλία και την Ιαπωνία, ενώ στην Ευρώπη κυκλοφόρησε στις 19 Νοεμβρίου του ίδιου έτους. Είναι διάδοχος του PlayStation 4. Θεωρείται ανταγωνιστής του Xbox Series X της Microsoft και του Switch της Nintendo.
Σε ένα άρθρο του Wired τον Απρίλιο του 2019, ο επικεφαλής αρχιτέκτονας της Sony Μαρκ Σέρνι αποκάλυψε πληροφορίες σχετικά με τον τότε ανώνυμο διάδοχο του PlayStation 4. Κάποια από τα χαρακτηριστικά της  κονσόλας είναι η εξειδικευμένη μονάδα δίσκου στερεάς κατάστασης, συμβατότητα με παιχνίδια του PlayStation 4 και του PlayStation VR τίτλους, καθώς και υποστήριξη ψηφιακών τίτλων και τίτλων βασισμένων σε δίσκο.

Το PS5 κυκλοφόρησε και στην Ελλάδα την ίδια ακριβώς ημερομηνία, το οποίο η Sony κυκλοφόρησε απλά στην αγορά με την ίδια ονομασία με το αρχικό σύστημα. Η κυκλοφορία του λεπτότερου PS5 δεν έγινε ταυτόχρονα σε όλο τον κόσμο, αλλά μεμονωμένα και ξεχωριστά ανά αγορά, μιας και πρώτη πρόθεσή της ήταν να εξαντληθεί όλο το στοκ που υπήρχε. Στην Ελλάδα το πιο λεπτό PS5 κυκλοφόρησε με μερικές εβδομάδες καθυστέρηση και συγκεκριμένα από τις 27 Νοεμβρίου 2023.

To πιο λεπτό μοντέλο έρχεται κι αυτό σε δύο εκδόσεις, μία με το Blu-ray drive και μία χωρίς. Ο αποθηκευτικός του χώρος είναι πλέον 1TB για τον εσωτερικό δίσκο SSD, ενώ και το drive είναι αποσπώμενο και μπορεί να προστεθεί αργότερα, αν κάποιος αγοράσει το digital μοντέλο.

Στις 10 Σεπτεμβρίου, η Sony ανακοίνωσε και το PS5 Pro, ένα πιο ισχυρό μοντέλο της κονσόλας που θα προσφέρει καλύτερα γραφικά, υψηλότερες αναλύσεις και ρυθμούς ανανέωσης και πιο "πλούσια" εικόνα με περισσότερη λεπτομέρεια. Η GPU του PS5 Pro κάνει render 45% ταχύτερα τα γραφικά, ενώ και το ray tracing θα αποδίδεται καλύτερα. Τέλος, το PS5 Pro θα χρησιμοποιεί την τεχνική αναβάθμισης PSSR που θα βελτιώνει την εικόνα των videogames με τη χρήση τεχνητής νοημοσύνης. Το PS5 κυκλοφόρησε στις 7 Νοεμβρίου 2024 σε τιμή €799,99.

## Ιστορία
Η πρώτη είδηση για το PlayStation 5 ήρθε από τον Μαρκ Σέρνι σε συνέντευξη του στο Wired τον Απρίλιο του 2019. Η Sony σκοπεύει να κυκλοφορήσει το PlayStation 5 ως εκπρόσωπος της εταιρείας στις κονσόλες της νέας γενιάς. Επίσης δεν σκοπεύει να το πουλήσει σε όλο τον κόσμο πριν τα τέλη του 2020. Στις αρχές του 2019, η οικονομική έκθεση της Sony για το πρώτο τρίμηνο του 2019 ανέφερε ότι το υλικολογισμικό επόμενης γενιάς της εταιρείας ήταν σε ανάπτυξη, αλλά δεν θα έβγαινε στην κυκλοφορία πριν τον Απρίλιο του 2020.

Τον Οκτώβριο του 2019 κυκλοφόρησαν περισσότερες πληροφορίες για τα χαρακτηριστικά της κονσόλας. Η κονσόλα έχει οκταπύρηνο επεξεργαστή x86-64-AMD Ryzen Zen2 16 νημάτων. Ο ενσωματωμένος δίσκος Blu-ray της κονσόλας έχει χωρητικότητα 100GB 8 δίσκων Blu-ray και υποστηρίζει επίσης Ultra HD Blu-ray. Η νέα κονσόλα θα έχει εξατομικευμένο αποθηκευτικό χώρο δίσκου στερεάς κατάστασης, καθώς ο Σέρνι έδωσε έμφαση στην ανάγκη για γρήγορη φόρτωση της συσκευής και μεγαλύτερο χώρο για να γίνεται ακόμη καλύτερη η εμπειρία παιχνιδιών, καθώς και για να υποστηρίζει την απαιτούμενη μετάδοση περιεχομένου από τον δίσκο για ανάλυση 8Κ. Το PlayStation 5 θα έχει κατάσταση ανεσταλμένου παιχνιδιού για να καταναλώνει λιγότερη ενέργεια από το PlayStation 4.

Το χειριστήριο του συστήματος θα έχει ευπροσάρμοστες σκανδάλες οι οποίες θα μπορούν να αλλάζουν την αντίσταση προς τον παίκτη όταν χρειάζεται, όπως για παράδειγμα η αλλαγή της αντίστασης κατά την διάρκεια του τραβήγματος ενός βέλους προς τα πίσω σε ένα παιχνίδι τοξοβολίας. Το χειριστήριο θα έχει ισχυρή απτική ανάδραση, μαζί με ένα βελτιωμένο ομιλητή στο χειριστήριο που θα επιτρέπει καλύτερη ανατροφοδότηση στο παιχνίδι. Η συνδεσιμότητα USB-C, καθώς και η μεγαλύτερη διάρκεια μπαταρίας, είναι μερικές από τις βελτιώσεις στο χειριστήριο της νέας κονσόλας.

Το PlayStation 5 διαθέτει μια εντελώς ανανεωμένη διεπαφή χρήστη. Στην Έκθεση Καταναλωτικών Ηλεκτρικών Συσκευών του 2020, η Sony παρουσίασε το επίσημο λογότυπο της κονσόλας, το οποίο ακολουθεί το μινιμαλιστικό στυλ των προηγούμενων κονσολών PlayStation, ενώ η αρχιτεκτονική του εμπορικού συστήματος παραμένει η ίδια.

## Παιχνίδια
μικρογραφία|164x164px|Ο Μαρκ Σέρνι είναι ο επικεφαλής αρχιτέκτονας του PlayStation 5|αριστερά
Στα Βραβεία Βιντεοπαιχνιδιών 2019, το *[[Godfall]]* της Counterplay Games έγινε το πρώτο επίσημα ανακοινωμένο παιχνίδι του PlayStation 5. Αναμένεται να κυκλοφορήσει στο τέλος του 2020, μαζί με το PlayStation 5. Τα επιβεβαιωμένα παιχνίδια του PlayStation 5 περιλαμβάνουν τα ακόλουθα: *[[The Lord of the Rings: Gollum]]*, *[[Watch Dogs: Legion]]*, *[[Gods and Monsters]]*, *[[Rainbow Six: Quarantine]]*, *[[Outriders]]*, *[[Assassin's Creed: Valhalla]]* και *[[Demon's Souls (remake)|Demon's Souls]]*.

Στην συνέντευξη του για το Wired τον Οκτώβριο του 2019, ο Μαρκ Σέρνι δήλωσε ότι η μετάβαση από το PlayStation 4 στο PlayStation 5 θα είναι "ήπια". Το PlayStation 5 αναμενόταν να έχει συμβατότητα με παιχνίδια του PlayStation 4, χάρη στην παρόμοια αρχιτεκτονική του υλικολογισμικού των δύο συστημάτων. Επίσης, η κονσόλα μπορεί να παίζει παιχνίδια του PlayStation VR. Η Sony είχε δηλώσει ότι η ομάδα ανάπτυξης εργαζόταν για να διασφαλιστεί η συμβατότητα της κονσόλας με τις προαναφερόμενες κονσόλες PlayStation 4 και VR, αλλά δεν έχει προσδιοριστεί το πόσο ολοκληρωμένη θα είναι αυτή η συμβατότητα.

## Παραπομπές


Κατηγορία:PlayStation 5
Κατηγορία:Κονσόλες της Sony
Κατηγορία:Οικιακές κονσόλες βιντεοπαιχνιδιών
Κατηγορία:Νικητές Golden Joystick Award
Κατηγορία:Κονσόλες βιντεοπαιχνιδιών ένατης γενιάς